Lenasøylene nasjonalpark

Lenasøylene nasjonalpark (sakha. Үөlэne turuuktara, russisk: Ле́нские столбы́) er en geologisk formasjon og nasjonalpark som ligger ved bredden av elven Lena i Sakha (Jakutia). Den ligger 104 kilometer fra byen Pokrovsk. Lenasøylene er et kompleks av vertikalt langstrakte bergarter som strekker seg i mange kilometer langs bredden av elven Lena, i en dyp dal som skjærer gjennom Prilensky-platået. Søylene rager inntil ca. 200 meter i været. Lenasøylene har vært oppført på UNESCOs verdensarvliste siden 2012, og fra 6. august 2018 fikk de også status som russisk nasjonalpark. Formasjon Fjellformasjonen er sammensatt av kambrisk kalkstein. I tektoniske termer ligger Lenasøylene innenfor den sibirske plattformen. Begynnelsen på dannelsen av bergartene er vanligvis datert til det tidlige kambrium, for 560 til 540 millioner år siden. Dannelsen av Lenasøylene som landform stammer fra en langt senere periode, for rundt 400 000 år siden. Turisme Det gjennomføres elvecruise fra byen Jakutsk. Det finnes få moderne fasiliteter i denne delen av Russland, medmindre man reiser med cruiseskip på Lena-elven. Turstier i regionen er bratte og til tider farefulle. Galleri Referanser